kardosdrur/scandi-wiki huggingface dataset:
Japansk hjernehindebetændelse

Japansk hjernebetændelse er en virussygdom der overføres ved myggestik. Symptomer kan være, at det er svært at holde sig vågen og man er forvirret. Sygdommen er dødelig i omkring hvert tredje tilfælde, men smitterisikoen er lav, en ud af en million. Statens Serum Institut skriver, at symptomerne er hovedpine, feber og påvirket bevidsthed, men det er kun en ud af 100, som får symptomer. Man kan smittet i Asien, især i Sydøstasien, Indien og Kina. Danske lægers vaccinationsservice oplyser, at hvis man for eksempel rejser til Thailand i mere end en måned, bør man vaccineres mod Japansk Hjernebetændelse. Omkring 10.000 mennesker dør hvert år af Japansk hjernebetændelse, men kun få turister får sygdommen.

Referencer 

Virussygdomme
Flaviviridae
Stubbekøbing Motorcykel- og Radiomuseum

Stubbekøbing Motorcykel- og Radiomuseum er et teknisk museum i Stubbekøbing på Nordfalster. Det viser historiske motorcykler og radioer og rummer Nordeuropas største samling af veteranmotorcykler.

Historie 
En lokal malermester ved navn Erik Nielsen skænkede i 1976 sin samling af historiske motorcykler til den daværende Stubbekøbing Kommune mod at få stillet udstillingslokaler til rådighed. Året efter blev Stubbekøbing Motorcykelmuseum indviet. Den oprindelige samling omfattede 80 motorcykler, men samlingen er i dag på 230 maskiner.

I 1983 blev museet udvidet med en samling af gamle radioer, højtalere, grammofoner og fjernsyn, der blev skænket af en anden samler ved navn Benny Ahlburg.

Udstilling 
Den ældste motorcykel i samlingen er en dansk motorcykel, der stammer fra 1897. Motorcykelmærkerne stammer fra Belgien, Danmark, DDR, Frankrig, Italien, Japan, Schweiz, Spanien, Storbritannien, Sverige, Tyskland, USA og Østrig.

Udover hele motorcykler udstilles også omkring 60 løse motorcykelmotorer og 25 knallerter.

Den ældste udstillede radio er fra omkring 1920, og samlingen viser udviklingen af radio, tv og højtalere indtil i dag.

Eksterne kilder/henvisninger 
 Motorcykelmuseet

Motorcykel- og Radiomuseum
Museer i Region Sjælland
Tekniske museer i Danmark
Museer etableret i 1977
Radio
Atle Kittang

Atle Kittang (20. marts 1941 i Flora – 1. juni 2013) var en norsk litteraturforsker og professor i almen litteraturvidenskab ved Universitetet i Bergen.

Kittang gik ud af Firda offentlege landsgymnas i 1960, studerede tysk og fransk ved Universitetet i Bergen og blev mag. art. i 1966. Han tog en doktorgrad i 1973 på en afhandling om den franske lyriker Arthur Rimbaud Han var førstelektor ved Universitetet i Bergen fra 1970 til 1974 og var siden professor. Han blev den første professor i litteraturvidenskab da faget fik sit eget institut ved Universitetet i Bergen i 1974. Senere blev instituttet slået sammen til Institut for lingvistiske, litterære og æstetiske fag. Kittang har skrevet flere bøger, blandt andet om Knut Hamsun og Sigmund Freud, og udgivet flere antologier.

Atle Kittang døde den 1. juni 2013 efter længre tids sygdom.

Udmærkelser 
Kittang var medlem af Det Norske Videnskaps-Akademi fra 1988 og Det Kongelige Norske Videnskabers Selskab fra 2000. Han fik Møbiusprisen for fremragende forskning i 2003. for "sin fremragende og brede forskningsindsats indenfor almen litteraturvidenskab, og for sin evne til at skabe dynamiske og kreative miljøer".

Eksterne henvisninger 

 Hjemmeside ved UiB 
 På høyden, 18. mars 2011

Kildehenvisninger 

Medlemmer af Det Norske Videnskaps-Akademi
Faglitterære forfattere fra Norge
Litteraturhistorikere fra Norge
Nordmænd i 1900-tallet
Ansatte ved Universitet i Bergen
Ansatte ved Norges teknisk-naturvidenskabelige universitet
Oversvømmelserne i Centraleuropa 2013

Oversvømmelserne i den centrale europa 2013 fulgte efter flere dages kraftig regn i slutningen af maj og begyndelsen af juni 2013. Oversvømmelserne ramte især de sydøstlige dele af Tyskland (især staterne Thüringen, Sachsen, Sachsen-Anhalt, Bayern og Baden-Württemberg), Bøhmen-regionen i Tjekkiet og senerehen dele af Østrig og Schweiz. Mindst 10 blev meldt dræbt, mens flere tusinde blev evakueret fra vandmasserne.

Sommer- og forårs oversvømmelser er meget almindelige i centrale Europa, og er ofte forbundet med en særlig type lavtryk, der har sin oprindelse i Middelhavet og passerer over Alperne. De østrigske myndigheder frygtede en gentagelse af oversvømmelserne i 2002, der forårsagede skader for 55,9 milliarder kr. Den tjekkiske regering erklærede landet i undtagelsestilstand, og udkommanderede 1000 soldater til nødhjælpsarbejde.

Flere historiske bymidter blev truet af vandmasserne. Især Tjekkiets hovedstad Prag og den sydtyske by Passau, hvis historiske bymidte er kendt for at samle de to bifloder Ilz og Inn med Donau. Vandstanden i Passau var den 3. juni 12,5 meter over normalen, hvilket var den højeste vandstand målt siden 1505.

Flere andre tyske byer, herunder Chemnitz og Rosenheim udsendte advarsler til befolkningen.

Vejrbetingelser 
Foråret havde i flere regioner i det centrale Europa været det vådeste, siden man begyndte at registrere. De gennemsnitlige nedbørsmængder i Tyskland i maj 2003 var 178% større end normalen.
 (Oversæt fra: Tysk Wikipedia)

Tyskland 

I Tyskland blev delstaterne Thüringen, Sachsen, Sachsen-Anhalt, Bayern og Baden-Württemberg påvirket af oversvømmelserne. Adskillelige floder gik over deres bredder, hvilket medførte at flere delstater udsendte katastrofeadvarsler. Dette drejede sig især om Bayern, Sachsen og Thüringen.

Den tyske regering indsatte den 3. juni 2013 1.760 soldater i kampen med vandmasserne. Det var især i byerne Passau, Leipzig og Glauchau.

Tjekkiet 
I 50 Bøhmiske amter blev der den 2. juni erklæret undtagelsestilstand. I Prag blev store dele af metroen, som løber gennem den historiske bymidte sat under vand. Flere af linjerne blev lukket.

Eksterne henvisninger

Referencer 

Oversvømmelser
Europas historie
Begivenheder i 2013
Valdemarsviks kommun

Valdemarsvik kommune ligger i det svenske län Östergötlands län. Kommunens administration ligger i byen Valdemarsvik.
E22 går genom kommunen.

Garveriet i Valdemarsvik var frem til midten af 1900-tallet Sveriges største garveri; Det blev grundlagt af slægten Lundberg, som ejede det til det blev nedlagt i 1960.
Valdemarsvik har siden år 2000 en skøjtehal, "Sparbankshallen", hvor WIF Hockey spiller.

Valdemarsviks geografi består for en stor del af sprækkedale og Valdemarsviken omgives af op til 40-60 m høje bjerge ved kysten og højere ind i landet. Kommunen har sammenlagt en 700 km lang kystlinje og mange øer i Gryts og den nordlige del af Tjusts skærgårde i Østersøen. De sydlige dele af Valdemarsviks kommun (Östra Eds og Tryserums sogne) indgår i Tjustbygden og ligger i Småland.

Byer 
Valdemarsvik kommune har tre byer.
I tabellen opgives antal indbyggere pr, 31. december 2005.

Eksterne kilder og henvisninger 

Kommuner i Östergötlands län
Hans Morgenthau

Hans Joachim Morgenthau (født 17. februar 1904 i Coburg i Bayern, død 19. juli 1980 i New York) var en tyskfødt amerikansk jurist og politolog. Han var en af det 20. århundredes ledende forskere i studiet af international politik, og bidrog med vigtige bidrag til teorier om mellemstatslige relationer og studiet af folkeretten. Hans Morgenthau og Edward Carr anses som grundlæggerne af realismen som retning indenfor international politisk teori, ligesom Morgenthau definerede begrebet om nationale interesser.

Hans Morgenthau underviste ved universiteterne i Frankfurt og Madrid, men udvandrede i 1937 til USA, hvor han 1943 blev professor ved University of Chicago. I 1948 udgav han Politics Among Nations: The Struggle for Power and Peace, der i flere årtier fungerede som lærebog ved faget ved amerikanske universiteter.

Bibliografi 
 Die internationale Rechtspflege, ihr Wesen und ihre Grenzen. Frankfurter Abhandlungen zum Kriegsverhütungsrecht. Leipzig: Universitätsverlag Noske, 1929
 Stresemann als Schöpfer der deutschen Völkerrechtspolitik. in: Die Justiz. Monatsschrift für die Erneuerung des deutschen Rechtswesens, 1929
 Scientific Man versus Power Politics. Chicago: University of Chicago Press, 1946. 
 Politics Among Nations. The Struggle for Power and Peace. New York: Alfred A. Knopf, 1948 (Neuauflagen 1954, 1960, 1967, 1973, 1978). 
 Dt. Übersetzung von Gottfried-Karl Kindermann: Macht und Frieden. Grundlegung einer Theorie der internationalen Politik. Gütersloh: Bertelsmann, 1963/1989, 480 S. 
 In Defense of the National Interest. New York: Alfred A. Knopf, 1951. 
 The Purpose of American Politics. New York: Alfred A. Knopf, 1960. 
 Politics in the Twentieth Century. Vol. 1-3 (Vol. 1: The Decline of Democratic Politics; Vol. 2: The Impasse of American Foreign Policy; Vol. 3: The Restoration of American Politics). Chicago: University Press, 1962
 Vietnam and the United States. Washington D.C.: Public Affairs Press, 1965
 A New Foreign Policy for the United States. London: Pall Mall Press, 1969
 Truth and Power: Essays of a Decade, 1960-1970. London: Pall Mall Press, 1970

Politologer fra USA
Jurister fra USA
Personer fra Coburg
Jøder fra Tyskland
Jøder fra USA
Tyskere i 1900-tallet
Træløbere

Træløbere (Certhiidae) er en familie af små spurvefugle, der er tilknyttet skove på især den nordlige halvkugle. Familien består af to slægter, hvor Certhia er den største med ni arter, der for de flestes vedkommende er udbredt i Asien. Kun to arter findes i Europa (begge i Danmark).

Træløbere er små fugle med brunlig, camouflagefarvet overside og hvidlig underside. De har stive halefjer som spætter, men har et tyndt, spidst og krumt næb. Fuglene bevæger sig op ad træernes stammer med rykvise bevægelser. Flere arter adskilles bedst på deres stemme, da deres fjerdragt kan være meget lig hinanden.

Om vinteren ses de ofte i blandede flokke sammen med mejser.

Slægter 
 Certhia, 9 arter i Nordamerika, Europa og Asien.
 Salpornis, 2 arter i Afrika og Sydasien.

Kilder og henvisninger 
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Gill, F & D Donsker (Eds). 2013. IOC World Bird Names (v 3.3) www.worldbirdnames.org 

Spurvefugle
Reichwein (adelsslægt)

Reichwein er en uddød dansk-norsk adelsslægt tilhørende lavadelen.

Våben 
En væbnet arm holdende en rød vindrueklase udi et blåt felt og oven på den åbne hjelm trende røde faner med et hvidt kors, af hvilke de trende yderste er ganske udslagne, medens den mellemste og tredje, som stander lige op, er sammenviklet; ellers er farverne omkring dette våben blåt og guld.

Historie 
Slægten er tysk og kom til Norge 1628 med den senere generalmajor og stiftsbefalingsmand i Bergen Stift Georg (eller Jørgen) Reichwein (1593-1667), som var født i Marburg i Hessen-Kassel, hvor hans fader angiveligt var skrædder. Reichwein blev adlet den 18. oktober 1655. Han var far til oberst Georg Reichwein den yngre (død 1715) og kaptajn Frederik Christian Reichwein (ca. 1660-1730). Førstnævnte var far til stiftamtmand i Akershus Stift, generalmajor Lorentz (eller Lars) Reichwein (ca. 1680-1735). Frederik Christian Reichwein var fader til generalmajor Nicolai Frederik Reichwein (1692-1761). Slægten uddøde i 1864 med hans brodersøns søn, postmester i Ærøskøbing, krigsråd Frederik Theodor Reichwein (1795-1864).

Kilder 
 Danmarks Adels Aarbog 1910.
 Opslag i Store norske leksikon

 
Adelsslægter fra Danmark
Adelsslægter fra Norge
Slægter fra Tyskland
Belletristik

Belletristik (af fr. belles lettres, "skønlitteratur") er et længe forældet tysk fransksproget udtryk fra 1700-tallet.

Det dækker poetiske frembringelser på vers eller prosa, underholdningslitteraturen, føljetoner, den æstetiske og litterære døgnkritik osv. Dvs. den del af litteraturen, der ikke tjener religiøse, videnskabelige eller praktiske formål.

Som belletristisk betegnes hvad der hører ind under belletristik, og en belletrist er en forfatter af belletristiske arbejder.

Referencer

Se også 
 Skønlitteratur

Kilder 
  Opslag af professor Claudius Wilkens (1844-1929)

Eksterne henvisninger 
 "Belles-lettres" hos The Nuttall Encyclopædia : "Belles-lettres, that department of literature which implies literary culture and belongs to the domain of art, whatever the subject may be or the special form; it includes poetry, the drama, fiction, and criticism."
 "Belles-Lettres" hos 1911 Encyclopædia Britannica :"BELLES-LETTRES (Fr. for “fine literature”), a term used to designate the more artistic and imaginative forms of literature, as poetry or romance, as opposed to more pedestrian and exact studies. The term appears to have been first used in English by Swift (1710)."


Litteratur
Salmonsens
Haugen

Haugen er navnet på flere personer:

 Anders Haugen (1888-1984), en amerikansk skihopper og langrendsløber
 Arild Haugen (født 1985), en norsk bokser (Arild Hulk Haugen)
 Kjartan Haugen (født 1975), en norsk langrendsløber
 Lars Haugen (født 1987), en norsk ishockeymålmand
 Leif Haugen (1917-2001), en norsk langrendsløber
 Paal-Helge Haugen (født 1945), en norsk digter, forfatter og dramatiker
 Tomas (Thormodsæter) Haugen, "Samoth" (født 1974), en norsk musiker
 Tone Haugen (født 1974), en norsk fodboldspiller
 Tormod Haugen (1945-2008), en norsk forfatter og oversætter
Desuden:
 Arne Haugen Sørensen (født 1932) – en dansk maler
 Jørgen Haugen Sørensen (født 1934) – en dansk billedhugger og filmskaber

Haugenes 
 Margunn Haugenes (født 1970), en norsk fodboldspiller

Efternavne
Peder Hiort

Peder Hiort eller Hjort er navnet på flere personer:

 Peder Hiort (højesteretsdommer) (1646-1709) – dansk etatsråd og højesteretsdommer (Peder Sørensen Hiort)
 Peder Hiort (bjergværksdirektør) (ca. 1716-1789) – dansk-norsk bjergværksdirektør
 Peder Hjort (1793-1871) – dansk forfatter
Certhia

 
Certhia er en slægt af spurvefugle, der er udbredt med 9 arter i Nordamerika, Europa og Asien.

De to europæiske arter træløber (Certhia familiaris) og korttået træløber (C. brachydactyla) er kendt fra Danmark.

Træløbere lever af insekter og andre smådyr som de finder i sprækker i træernes bark. De to køn er ens og de juvenile fugle ligner de adulte. De bygger rede i huller i træerne og kan yngle i redekasser.

Kilder og henvisninger 
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Spurvefugle
Peder Hiort (højesteretsdommer)

Peder Sørensen Hiort (født 4. marts 1646, begravet 30. september 1709 i København) var en dansk embedsmand og etatsråd, bror til Jesper Hiort.

Han var søn af professor i etik Søren Pedersen Kalundborg (Calundanus) og Kirsten Casparsdatter Bechmann (27. januar 1614 - 20. maj 1659) og antog navnet Hiort. Hiort blev 1680 sekretær, kancelliråd og assessor i Kancelliet og senere assessor i Højesteret og etatsråd. Fra 1687 ejede han herregården Gunderupgård, som han få år senere afhændede til Tøger Hofman (død 1692).

Han blev gift 29. oktober 1672 med Anna Winding (begravet 9. november 1730).

Hans Trojel udgav i 1709 Den i Fødselen velbyrdige, i Livet velskickede Herre Peder Hiort, Estats-Juztitz- Cancellie- og Commercie-Raad, Assessor udi Høyeste-Rett hans Levnets Beskrivelse.

Kilder 
 Johns slægtsdatabase
 Ob.ltn. Otto Hjort: Stamtavle over en norsk Familie Hjort med Uddrag af andre norske og danske Slægter samt Undersøgelser om det Hjortske Segl (Kristiania 1912): se https://www.nb.no/items/e040f0bc759eb6c03ca4e6e126eaf2b0?page=6
 Harald Weitemeyer, V.A. Falbe-Hansen, Harald Westergaard, J.P. Trap: Kongeriget Danmark, Bind IV: Hjørring, Thisted, Aalborg, Viborg og Randers Amter, København: G.E.C. Gad 1901, s. 530.

Højesteretsdommere fra Danmark
Etatsråder fra Danmark
Embedsmænd fra Danmark
Danskere i 1600-tallet
Danskere i 1700-tallet
Godsejere fra Danmark
Studenterbrød

Studenterbrød er en lille men tung kage der bages på en dejbund med hindbærsyltetøj og dekoreres med krymmel og glasur.

Da dejen i lighed med romkugler fremstilles af gammelt wienerbrød, er det en billig kage, og derfor er det en populær spise for studerende. Deraf kommer navnet studenterbrød.

Wienerbrød
Danske kager
Søren Pedersen Kalundborg

Søren Pedersen Kalundborg (Calundanus) (23. oktober 1607 i Kalundborg – 25. november 1657) var en dansk professor, yngre broder til Hans Pedersen Kalundborg og fader til Jesper og Peder Hiort.

Han var søn af Peder Jacobsen (1571 i Varde - 9. januar 1641 i Kalundborg) og Bodil Christensdatter (1579 - 17. oktober 1649 i Roskilde). Han blev student 1626, rejste derpå udenlands og disputerede i Jena, blev ved sin hjemkomst 1633 kreeret til magister og provst på klosteret, derefter 1635 konrektor ved Københavns Skole og 1638 rektor sammesteds. 1646 udnævntes han til professor ethices ved Universitetet og skrev som sådan en række etiske afhandlinger; han døde 25. november 1657.

Han ægtede 1639 Kirsten Jespersdatter Buchmand (Caspersdatter Bechman) (27. januar 1614 - 20. maj 1659); deres børn antog navnet Hiort, mens Hans' børn optog slægtens gamle tyske navn Schade.

Kilder 

 Ob.ltn. Otto Hjort: Stamtavle over en norsk Familie Hjort med Uddrag af andre norske og danske Slægter samt Undersøgelser om det Hjortske Segl (Kristiania 1912) (Kirsten Caspersdatter Bechman omtales på s. 7): se  https://www.nb.no/items/e040f0bc759eb6c03ca4e6e126eaf2b0?page=6

 
 F.E. Hundrup, Lærerstanden ved Metropolitanskolen, s. 21 f.

Professorer fra Københavns Universitet
Danskere i 1600-tallet
Filosoffer fra Danmark
Skolefolk fra Danmark
Personer fra Kalundborg
Rektorer ved Metropolitanskolen
Kano og kajak under sommer-OL 2012 – K-4 500 meter kvinder

Kvindernes K-4 500 meter under Sommer-OL 2012 fandt sted den 6. og 8. august 2012 på Eton Dorney.

Finale 

Kano og kajak under sommer-OL 2012
Atletik under sommer-OL 2012 – spydkast kvinder

Spydkast for kvinder under sommer-OL 2012 i London blev afviklet den 7. - 9. august 2012 på det Olympiske stadion. 42 atleter stillede til start.

Finale 

Spydkast kvinder
Kvindesport under OL
Soklet

En soklet eller ankelsok (ofte solgt under det engelske navn: footie) er en sok, hvis skaft lige dækker anklen.

En sok er en kort strømpe som dækker foden og anklen og eventuelt det nederste af underbenet. Strømper kan have varierende længde og kan gå fra ankelhøjde til at omslutte hele benet.

Referencer

Strømper
Valdemarsvik

Valdemarsvik er en by i Östergötland og administrationsby i Valdemarsviks kommune i Östergötlands län i Sverige. I 2010 havde byen 2.772 indbyggere. 

Valdemarsvik ligger ved Valdemarsviken, som giver byen forbindelse til Østersøen. Europavej E22 passerer tæt ved byen, som ligger 50 km syd for Norrköping og 60 km nord for Västervik. Lige syd for byen, ved Smålandsbron, går grænsen til Småland. Om sommeren er den en turistby med mange besøgende sejlere såvel i byen som den nærliggende Gryts skärgård. 

Garveriet i Valdemarsvik var frem til midten af 1900-tallet Sveriges største garveri. Det blev grundlagt af slægten Lundberg, som ejede det til det blev nedlagt i 1960. Garveriet, som tidligere gav arbejde i byen, har  også udledt tungmetaller i Valdemarsviken, især  krom.

Valdemarsvik har siden  år 2000 haft en skøjtehal, "Sparbankshallen", hvor WIF Hockey spiller.

Eksterne kilder og henvisninger

Byer i Östergötlands län
Cykling under sommer-OL 2012 – Mountainbike kvinder

Mountainbike for kvinder ved Sommer-OL 2012 blev kørt den 11. august 2012 på Hadleigh Farm.

Resultat 

<div>

Placering 

Mountainbike kvinder
Kvindesport under OL
Muttland

Muttland udgør den 285 kvadratkilometer store centrale del af øen Rügen. Den afgrænses mod syd af Strelasund og Greifswalder Bodden. Mod nordøst tilslutter halvøen Jasmund sig over Schmale Heide, i det sydøstlige Mönchgut og halvøen Zudar mod syd. Mod vest afgrænses Muttland af Westrügener Bodden og i nord af Nordrügener Bodden. Kendetegnende for Muttland er det flade til småbølgende bundmorænelandskab, der har samme egenskaber som det nordøstmecklenburgske lavland.

Til dens højeste punkter hører det 107 meter høje Tempelberg i Granitzskoven, det 118 meter høje Rugard ved Bergen, den 44 meter høje Hoch Hilgor ved Neuenkirchen og de 45 meter høje Banzelvitzer Berge ved Rappin, der i den nordlige ende hører til en højtragende randmoræne.

Rügen
Mounted games

Mounted games er en elitesport udøvet på ponyer og små heste. Mounted games er engelsk og den bedste danske oversættelse er "lege til hest" (Mounted = at være i sadlen, games = lege/spil). 

Under en konkurrence dyster man i forskellige lege/de såkaldte games. Efter flaget er gået ned, gælder det om at ride ud, udføre en leg og derefter komme først over målstregen. Legen kunne f.eks. være slalom. Mounted games drejer sig om fleksibilitet, fart og kontrol. Hesten/ponyen må have et stangmål op til 15 håndsbredder (svarende til 152,5 cm) for at kunne deltage og må først konkurrere i disciplinen, når de fylder 5 år. Der er ingen aldersbegrænsning for rytteren, dog er mange konkurrencer delt op i aldersgrupper, hvor de yngre rytteres lege typisk vil være en del lettere.

Mounted games er specielt indenfor ridesport, fordi det både kan blive afholdt som en individuel, par- og holdkonkurrence.
I mounted games rider man faste lege og efter faste regler, som er kendt af alle rytterne på forhånd. Dog er der nogle lege, der er udelukket i visse typer konkurrencer, ligesom der findes forskellige udgaver af en leg, alt efter om man rider individuelle stævner, dyster som par, eller om det er en holdkonkurrence.

 Individuel - Her er alle mod alle.
 Par - Her er man to og to mod de andre. Man skiftes til at ride ud og udføre en leg.
 Hold - Består af 4 eller 5 ryttere og hver deres pony. Dog kan er det kun muligt at konkurrere 4 ryttere pr. leg, så den 5. rytter fungerer som reserve. Ligesom til et par-stævne rider skiftes man på holdet til at ride ud, udføre en opgave og så bliver det den næstes tur. Der er derfor lagt fokus på afleveringer af genstande/stafetter samt lege man kan bygge videre på.

Eksterne links 
 Website for the International Mounted Games Association (IMGA) 
 Mounted Games Association Danmarks officielle hjemmeside

Hestesport
Blodets bånd

Blodets bånd er en dansk dokumentarfilm fra 2013, der er instrueret af Christian Sønderby Jepsen og Pernille Bervald Jørgensen. Filmen havde forpremiere i Hadsund KulturCenter den 4. juni 2013, og premiere i resten af Danmark den 5. juni 2013. Filmen fortæller en historie om, hvor hårdt det har været for børnene i en familie, der har været fuld af alkoholisme, vold og fravær, hvilket har resulteret i tvangsfjerning. 

Filmen fik hen over sommeren 2013, mere end 8000 danskere til at gå i biografen for at se dokumentarfilmen.

Om filmen 
Svend er en karismatisk mand på 58 år. Han har gennem sit liv fået 16 børn, fordi han arbejdede i et omrejsende tivoli. Svend er kendt som den hyggelige, sjove mand i den by, han bor i - Hadsund. Men bag hjemmets fire vægge ser det dog helt anderledes ud. Filmen vil følge en anderledes familie i en tid, hvor Svends 4 yngste børn flytter hjemmefra og forsøger at skabe en tilværelse på egen hånd. 

De fire yngste børn blev tvangsfjernet som små, grundet druk og vold i hjemmet. Forældrene er fraværende og benægtende, så det er svært for dem at få svar på hvorfor de blev fjernet. Svend kontakter kommunen og får tilsendt sagsakterne fra dengang – og han begynder langsomt at huske sin fortid.

Referencer

Eksterne Henvisninger 

Dokumentarfilm fra Danmark
Danske film fra 2013
Mågerodde

Mågerodde er en halvø på vestsiden af øen Mors i Limfjorden, beliggende syd for Dragstrup Vig, nord for Karby og nordøst for Visby Bredning; Syd for halvøen løber Spangå ud i bredningen. Odden er en del af Natura 2000 -område nr. 42 Mågerodde og Karby Odde og er både habitatområde og et fuglebeskyttelsesområde, og består af arealer med strandenge, der er en værdifuld lokalitet for flere yngle- og trækfugle som f.eks. klyde, havterne og dværgterne, og rastende fugle i træktiden. Ca 60 hektar ejes af Aage V. Jensen Naturfond

Eksterne kilder og henvisninger 

Mors
Lokaliteter i Morsø Kommune
EU-habitatområder i Danmark